stanford-oval/wikipedia huggingface dataset:
กรมสื่อสารอิเล็กทรอนิกส์ทหารอากาศ
ประวัติ

วันที่ 3 ธันวาคม พ.ศ. 2483 ได้เกิดกรณีพิพาทอินโดจีน กองทัพอากาศไทยจึงจัดตั้งกองบัญชาการทหารอากาศสนาม และจัดตั้งกองสื่อสารสนาม เป็นศูนย์กลางการติดต่อภาคสนาม ครั้นสิ้นสุดกรณีพิพาทอินโดจีน กองทัพอากาศไทยได้ให้กองสื่อสารสนามไปปฏิบัติหน้าที่ ณ เขตดอนเมือง
ส่วน พ.ศ. 2484 ระหว่างสงครามมหาเอเชียบูรพา หน่วยสื่อสารได้รับการบรรจุเข้าอัตรากำลังในฐานะกองสื่อสารทหารอากาศสนาม กระทั่ง พ.ศ. 2487 สงครามโลกครั้งที่สองได้ทวีความรุนแรงขึ้น ทางกองทัพอากาศจึงได้ย้ายหน่วยสื่อสารทหารอากาศจากดอนเมืองไปยังเขตบางเขน กรุงเทพมหานคร และมีฐานะเป็นแผนกสื่อสาร โดยขึ้นตรงกับกรมเสนาธิการทหารอากาศ
วันที่ 22 กันยายน พ.ศ. 2491 ได้มีการยกฐานะแผนกสื่อสารเดิมที่ขึ้นตรงกับกรมเสนาธิการทหารอากาศ เป็นกรมสื่อสารทหารอากาศ โดยขึ้นตรงกับกองทัพอากาศไทย กระทั่งวันที่ 17 ตุลาคม พ.ศ. 2534 มีพระราชกฤษฎีกาแบ่งส่วนราชการให้กรมอิเล็กทรอนิกส์ทหารอากาศเป็นหน่วยขึ้นตรงกับกองทัพอากาศไทย โดยมีหน้าที่ควบคุมตรวจตราวิทยาการด้านอิเล็กทรอนิกส์และคอมพิวเตอร์ ตลอดจนรับโอนงานการสงครามอิเล็กทรอนิกส์ จากกรมสื่อสารทหารอากาศ
ใน พ.ศ. 2552 กองทัพอากาศไทยพิจารณาปรับโครงสร้างส่วนราชการใหม่ โดยได้รวมกรมอิเล็กทรอนิกส์ทหารอากาศ และงานบางส่วนจากรมการลาดตระเวนทางอากาศ มาอยู่ในความรับผิดชอบของกรมสื่อสารทหารอากาศ และเปลี่ยนชื่อใหม่เป็นกรมสื่อสารอิเล็กทรอนิกส์ทหารอากาศ
เดือนมิถุนายน พ.ศ. 2561 ได้มีการประชุมเพื่อหารือแนวทางพัฒนาความร่วมมือด้านมาตรวิทยา ระหว่างกรมสื่อสารอิเล็กทรอนิกส์ทหารอากาศ กับสถาบันมาตรวิทยาแห่งชาติ และเดือนพฤษภาคม พ.ศ. 2563 กรมสื่อสารอิเล็กทรอนิกส์ทหารอากาศได้รับมอบหมายจากพลอากาศเอก มานัต วงษ์วาทย์ ผู้บัญชาการทหารอากาศ ในการจัดทำระบบให้บริการออนไลน์แก่กำลังพลกองทัพอากาศ เพื่อลดการระบาดทั่วของโควิด-19
กิจกรรมเพื่อสังคม

เดือนมกราคม พ.ศ. 2558 กรมสื่อสารอิเล็กทรอนิกส์ทหารอากาศได้มอบผ้าห่มและเครื่องกันหนาว ให้แก่ผู้สูงอายุและผู้ยากไร้ ที่อำเภอกันทรวิชัย จังหวัดมหาสารคาม
ยุทโธปกรณ์

เครื่องฝึกบินจำลอง (flight simulator)
แหล่งข้อมูลอื่น

เว็บไซต์ทางการ
กระจงควาย

| กระจงควาย |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Tragulidae
สกุล:: Tragulus
สปีชีส์:: T.  napu
ชื่อทวินาม
Tragulus napu (F. Cuvier, 1822)


แผนที่แสดงการกระจายพันธุ์ของกระจงควาย
กระจงควาย หรือ กระจงใหญ่ (อังกฤษ: Greater mouse-deer, Napu) เป็นสัตว์เลี้ยงลูกด้วยนมในอันดับสัตว์กีบคู่ชนิดหนึ่ง มีชื่อวิทยาศาสตร์ว่า Tragulus napu อยู่ในวงศ์ Tragulidae
มีขาเล็กเรียว ซึ่งมีนิ้วเท้าข้างละ 4 นิ้ว ทั้งตัวผู้และตัวเมียไม่มีเขา แต่ตัวผู้จะมีเขี้ยวบนยาวเลยริมฝีปากบนลงมา เมื่อโตเต็มวัยมีน้ำหนักตัวประมาณ 5 กิโลกรัม ขนบนตัวสีน้ำตาลออกเทา มีจุดสีเข้มกว่ากระจายอยู่ทั่วไป ที่ใต้คอและบนหน้าอกมีลายพาดตามยาวสีขาว 5 ลาย ด้านใต้ท้องสีขาว หางค่อนข้างสั้นสีน้ำตาลอ่อนด้านบนและสีขาวด้านล่าง
ปกติชอบอยู่โดดเดี่ยว นอกจากในฤดูผสมพันธุ์จึงจะอยู่เป็นคู่ ออกหากินในเวลากลางคืน กินอาหารได้แก่ หญ้าอ่อน ๆ, ผลไม้, ยอดไม้ และใบไม้อ่อน ในเวลากลางวันจะหลบพักนอนตามหลืบหินและโพรงไม้ ออกลูกครั้งละ 1 ตัว แต่บางครั้งก็พบออกลูกแฝด ระยะตั้งท้องนานประมาณ 5-6 เดือน
พบกระจายพันธุ์ตั้งแต่ตอนใต้ของประเทศพม่า, เทือกเขาตะนาวศรี ไปจนถึงแหลมมลายู, เกาะสุมาตรา และเกาะบอร์เนียว นอกจากนี้แล้วยังพบได้ที่ภาคตะวันออกของไทยไปจนถึงตอนใต้ของกัมพูชาและเวียดนาม จัดเป็นกระจงอีกชนิดหนึ่ง ที่สามารถพบได้ในประเทศไทยนอกจาก กระจงเล็ก (T. kanchil) ที่มีขนาดตัวเล็กกว่า โดยมักอาศัยอยู่ในป่าดิบชื้นที่มีความอุดมสมบูรณ์ บางครั้งยังอาจพบได้ที่พื้นที่ชุ่มน้ำ เช่น ป่าพรุหรือป่าชายเลนได้อีกด้วย
จัดเป็นสัตว์ป่าคุ้มครองประเภทที่ 2 ตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

ข้อมูลที่เกี่ยวข้องกับ Tragulus napu ที่วิกิสปีชีส์
กรมตำรวจนครบาลโตเกียว

อาคารหลักของสำนักงานตำรวจนครบาลโตเกียว
สำนักงานตำรวจนครบาลโตเกียว (ญี่ปุ่น: 警視庁; โรมาจิ: Keishichō; อังกฤษ: Tokyo Metropolitan Police Department) เป็นองค์กรตำรวจซึ่งรับผิดชอบมหานครโตเกียว ก่อตั้งขึ้นใน ค.ศ. 1874 และมีผู้บังคับบัญชาเป็นผู้กำกับใหญ่ (Superintendent General) ซึ่งคณะกรรมการความปลอดภัยสาธารณะแห่งชาติแต่งตั้งขึ้นโดยอนุมัติของนายกรัฐมนตรี
สำนักงานตำรวจนครบาลโตเกียวมีข้าราชการตำรวจกว่า 43,000 คน ข้าราชการพลเรือนกว่า 2,800 คน และสถานีตำรวจ 102 แห่ง คิดเป็นข้าราชการ 1 คนต่อพลเมือง 290 คน นับเป็นองค์กรตำรวจนครบาลที่ใหญ่ที่สุดในโลก
อาคารหลักของสำนักงานฯ อยู่ในย่านคาซูมิงาเซกิกลางกรุงโตเกียว สร้างขึ้นใน ค.ศ. 1980 เป็นตึกรูปลิ่มขนาดยักษ์สูง 18 ชั้น และมีหอสูงทรงกระบอกอยู่บนดาดฟ้า เป็นที่สะดุดตาจากถนนเบื้องล่าง และจัดเป็นจุดสังเกตที่เลื่องชื่อจุดหนึ่งของเมือง
การจัดองค์กร

สำนักงานตำรวจนครบาลโตเกียวอยู่ในบังคับบัญชาของผู้กำกับใหญ่ และขึ้นตรงต่อคณะกรรมการความปลอดภัยสาธารณะโตเกียว (Tokyo Metropolitan Public Safety Commission)
สำนักงานฯ มีหน่วยงานในสังกัดดังนี้
กองธุรการ (Administration Bureau)
กองบุคลากรและการฝึกหัด (Personnel and Training Bureau)
กองจราจร (Traffic Bureau)
กองกิจการตำรวจชุมชน (Community Police Affairs Bureau)
กองความมั่นคงสาธารณะ (Public Security Bureau)
กองสืบสวนคดีอาญา (Criminal Investigation Bureau)
กองความปลอดภัยชุมชน (Community Safety Bureau)
กองควบคุมองค์กรอาชญากรรม (Organized Crime Control Bureau)
สำนักงานฯ ยังมีวิทยาลัยของตน คือ วิทยาลัยสำนักงานตำรวจนครบาล (Metropolitan Police Department Academy)
สำนักงานเขตแต่ละแห่งบังคับบัญชาสถานีตำรวจหลายแห่ง และสถานีตำรวจแต่ละแห่งแบ่งออกเป็นหน่วยงานดังต่อไปนี้
ฝ่ายธุรการ (Administration Section)
ฝ่ายจราจร (Traffic Section)
ฝ่ายความมั่นคง (Security Section)
ฝ่ายกิจการตำรวจชุมชน (Community Police Affairs Section)
ฝ่ายสืบสวนคดีอาญา (Criminal Investigation Section)
ฝ่ายความปลอดภัยชุมชน (Community Safety Section)
ฝ่ายควบคุมองค์กรอาชญากรรม (Organized Crime Control Section)
ยศและเครื่องหมายยศ

ผู้กำกับใหญ่ (Superintendent-General) - 4 ดาวทอง
รองผู้กำกับใหญ่ (Deputy Superintendent-General) - 3 ดาวทอง
ผู้ควบคุมผู้กำกับ (Superintendent Supervisor) - ตราทองประดับพวงมาลาทองพร้อมอินทรธนู 3 ดาวทอง
ผู้กำกับหัวหน้า (Chief Superintendent) - ตราทองประดับมาลาทองพร้อมอินทรธนู 2 ดาวทอง
ผู้กำกับอาวุโส (Senior Superintendent) -  ตราทองประดับพวงมาลาทองพร้อมอินทรธนู 1 ดาวทอง
ผู้กำกับ (Superintendent) - ตราเงินประดับพวงมาลาทองพร้อมอินทรธนู 3 ดาวทอง
สารวัตร (Inspector) - ตราเงินประดับพวงมาลาทองพร้อมอินทรธนู 2 ดาวทอง
ผู้ช่วยสารวัตร (Assistant Inspector) - ตราเงินประดับพวงมาลาทองพร้อมอินทรธนู 1 ดาวทอง
ผู้หมวด (Sergeant) - ตราเงินประดับพวงมาลาเงินพร้อมอินทรธนู 3 ดาวทอง
เจ้าพนักงานตำรวจอาวุโส (Senior Police Officer) - ตราเงินประดับพวงมาลาเงินพร้อมอินทรธนู 2 ดาวทอง
เจ้าพนักงานตำรวจ (Police Officer) - ตราเงินประดับพวงมาลาเงินพร้อมอินทรธนู 1 ดาวทอง
รูป

อาคารสำนักงานฯ
อาคารสำนักงานฯ เมื่อมองจากพระราชวังหลวงโตเกียว
เจ้าพนักงานในเครื่องแบบ
สถานีตำรวจนครบาลที่เขตโองาซาวาระ ห่างจากอาคารสำนักงานฯ ไปราว 1,000 กิโลเมตร
ประวัติ

เพื่อเตรียมพร้อมสำหรับการประชุมสุดยอด G20 ในปี พ.ศ. 2562 สำนักงานตำรวจนครบาลโตเกียวได้ประกาศจัดตั้งทีมปฏิบัติการทางน้ำ เพื่อรักษาความปลอดภัยในท้องน้ำใกล้เคียงกับสถานที่จัดการประชุมสุดยอด G20
ประวัติ > เรื่องอื้อฉาว

ในปี พ.ศ. 2521 สำนักงานตำรวจนครบาลถูกสอบสวนเมื่อเกิดเหตุฆาตกรรมนักศึกษามหาวิทยาลัยหญิงโดยเจ้าหน้าที่ในเครื่องแบบภายในบ้านของเธอ ในปี พ.ศ. 2540 เจ้าหน้าที่คนหนึ่งถูกจับในข้อหาจัดทำข้อมูลเท็จในคดีแอมเฟตามีน
ในปี พ.ศ. 2550 สำนักงานตำรวจนครบาลถูกตรวจสอบอย่างละเอียดเมื่อเจ้าหน้าที่ของสำนักงานฯ ที่อยู่ในหน้าที่ใช้อาวุธทางการยิงผู้หญิงคนหนึ่งถึงตายก่อนที่เขาจะฆ่าตัวตายตาม สำนักงานตำรวจนครบาลได้สืบสวนเหตุฆ่าตัวตายของเจ้าหน้าที่ตำรวจในสถานีตำรวจคามาตะ เขตโอตะ ในเดือนกุมภาพันธ์ พ.ศ. 2557 เนื่องจากการถูกคุกคามในที่ทำงาน หัวหน้าที่รับผิดชอบถูกลงโทษทางวินัย
แหล่งข้อมูลอื่น

เว็บไซต์อย่างเป็นทางการ
กรรตุการก

กรรตุการก (อังกฤษ: nominative case อ่านได้ทั้ง กันตุการก หรือ กัดตุการก) คือการกของคำนามหรือวจีวิภาคอื่น ๆ ที่จะมีการบ่งชี้ประธานของคำกริยาหรือนามภาคแสดงหรือคำคุณศัพท์ภาคแสดง โดยทั่วไปแล้ว คำนาม "ที่กระทำบางอย่าง" คือกรรตุการก และกรรตุการกมักจะเป็นรูปที่อยู่ในพจนานุกรม
รากศัพท์

กรรตุการกมาจากคำว่า "กรรตุ" รวมกับ "การก" โดยกรรตุแปลว่าผู้ทํา มาจากภาษาบาลี กตฺตุ และการก มาจากภาษาบาลี การก ซึ่งแปลได้เป็น การกของผู้กระทำ
ตัวอย่าง > คำนาม

กรรตุการกบ่งชี้ประธานของกริยา เมื่อกริยามีการกระทำ กรรตุการกคือคนหรือสิ่งของที่กระทำนั้น เมื่อเป็นกริยาอยู่ในรูปกรรมวาจก กรรตุการกคือคนที่ได้รับการกระทำ
เขาเห็นต้นไม้
ต้นไม้ถูกเห็นโดยเขา
ตัวอย่าง > ภาคแสดง

ในประโยค copular หรือประโยคที่ในภาษาอังกฤษเชื่อมด้วย verb to be กรรตุการกใช้ทั้งประธานและภาคแสดง
เขาเป็นคนดี
เขาดี (ในภาษาอังกฤษจะมีการเชื่อมด้วย verb to be ซึ่งคำว่าดีซึ่งเป็นคุณศัพท์ภาคแสดงจะถือว่าเป็นกรรตุการกด้วย
ลิงค์อื่น ๆ

German nominative case บทเรียนของกรรตุการกภาษาเยอรมัน
The Nominative Case - Russian Grammar บทเรียนของกรรตุการกของภาษารัสเซีย
กรมอิเล็กทรอนิกส์ทหารเรือ

| กรมอิเล็กทรอนิกส์ทหารเรือ |
| --- | --- |
กรมอิเล็กทรอนิกส์ทหารเรือ
ประเทศ:  ไทย
บทบาท: การสงครามอิเล็กทรอนิกส์ ซ่อมสร้าง ดัดแปลง และทดสอบอุปกรณ์ วิจัยและพัฒนาอุปกรณ์ ส่งกำลังบำรุง ฝึกเหล่าทหารช่างยุทธโยธา
กองบัญชาการ: กองบังคับการ กรมอิเล็กทรอนิกส์ทหารเรือ อำเภอพระสมุทรเจดีย์ จังหวัดสมุทรปราการ
วันสถาปนา: 23 กรกฎาคม พ.ศ. 2533; 34 ปีก่อน (2533-07-23)
ปฏิบัติการสำคัญ: ความไม่สงบในชายแดนภาคใต้ของประเทศไทย
เว็บไซต์: https://www.elecs.navy.mi.th
ผู้บังคับบัญชา
เจ้ากรมอิเล็กทรอนิกส์ทหารเรือ: พลเรือตรี สณชัยษ์ สุขคง
ผบ. สำคัญ: พลเรือตรี สมมาตร์ วิมุกตานนท์ พลเรือตรี สุทธิไชย รังสิโรดม์โกมล
กรมอิเล็กทรอนิกส์ทหารเรือ (อักษรย่อ: อล.ทร.; อังกฤษ: Naval Electronics Department) เป็นองค์การอำนวยการด้านอิเล็กทรอนิกส์และคอมพิวเตอร์ที่ขึ้นตรงต่อกองทัพเรือไทย ซึ่งมีเจ้ากรมอิเล็กทรอนิกส์คนปัจจุบันคือ พลเรือตรี สณชัยษ์ สุขคง
นอกจากนี้ กรมอิเล็กทรอนิกส์ทหารเรือ ยังเป็นหนึ่งในกำลังพลที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ประวัติ

กรมอิเล็กทรอนิกส์ทหารเรือ มีความเป็นมาตั้งแต่เรือหลวงมกุฎราชกุมารขึ้นระวางประจำการในกองทัพเรือไทยเมื่อปี พ.ศ. 2517 โดยเป็นเรือที่มีวิทยาการด้านอิเล็กทรอนิกส์ที่ทันสมัยที่สุดในขณะนั้น ทั้งเรดาร์, โซนาร์, ระบบวิทยุสื่อสารใส่ซิม รวมถึงระบบควบคุมการยิง ที่เป็นดิจิทัลและคอมพิวเตอร์มาเกี่ยวข้อง ทางกองทัพเรือจึงได้ปรับหน่วยงานดูแลขณะนั้นขึ้นเป็น "โรงงานซ่อมเครื่องอิเล็กทรอนิกส์ กองโรงงานไฟฟ้า กรมอู่ทหารเรือ" เมื่อปี พ.ศ. 2519
เนื่องด้วยต่อมาเทคโนโลยีอิเล็กทรอนิกส์ได้มีการพัฒนาอย่างรวดเร็ว จึงเล็งเห็นความสำคัญเร่งด่วนในการพัฒนากำลังพล กระทั่ง "ศูนย์ฝึกอบรมอิเล็กทรอนิกส์" ได้ถือกำเนิดขึ้นเมื่อวันที่ 27 มิถุนายน พ.ศ. 2521 โดยขึ้นตรงกับกรมอู่ทหารเรือ
ทว่า สายงานด้านอิเล็กทรอนิกส์ได้เพิ่มขึ้นอย่างมาก และรวดเร็วเกินกว่าที่หน่วยงานขนาดเล็กจะดูแลได้ จึงได้มีการจัดตั้ง "กรมอิเล็กทรอนิกส์ทหารเรือ" ที่ขึ้นตรงกับกองทัพเรือเมื่อวันที่ 23 กรกฎาคม พ.ศ. 2533 และถือวันดังกล่าว เป็นวันสถาปนากรม
รางวัลที่ได้รับ

พ.ศ. 2550 : รางวัลด้านการวิจัยและพัฒนาการทางทหาร – จากโครงการวิจัยและพัฒนาระบบโครงข่ายเชื่อมโยงตำแหน่งที่หมายและข้อมูลทางยุทธวิธีระหว่างเรือกับเรือ
พ.ศ. 2550 : รางวัลผลงานวิจัยดีเด่นระดับชาติ – จากโครงการวิจัยและพัฒนาระบบแผนภารกิจอากาศยาน เรือหลวงจักรีนฤเบศร
พ.ศ. 2558 : รางวัลสิ่งประดิษฐ์ดีเด่น – จากโต๊ะพล็อตอิเล็กทรอนิกส์ในเรือ ในงานนาวีวิจัย 2015
พ.ศ. 2560 : รางวัลชมเชยผลงานด้านสิ่งประดิษฐ์ – จากเครื่องกระจายสัญญาณ (NMEA Expander) ในงานนาวีวิจัย 2017
พ.ศ. 2562 : รางวัลชมเชยผลงานด้านสิ่งประดิษฐ์ – จากระบบเบิก - คืน และตรวจสอบอาวุธปืน ในงานนาวีวิจัย 2019
ดูเพิ่ม

ช่างเทคนิคอิเล็กทรอนิกส์ (กองทัพเรือสหรัฐ) [en]
แหล่งข้อมูลอื่น

(
info/dl
)
ไฟล์เสียงนี้ถูกสร้างขึ้นจากรุ่นของบทความ "" เมื่อวันที่ 19 มีนาคม พ.ศ. 2562  และอาจไม่ใช่การแก้ไขล่าสุด (วิธีใช้เสียง)
noicon
บทความเสียงวิกิพีเดีย
กระจุกดาวอัลฟาเพอร์เซย์

กระจุกดาวอัลฟาเพอร์เซย์ (อังกฤษ: Alpha Persei Cluster) หรือที่รู้จักในชื่อ เมล็อต 20 หรือ คอลลินเดอร์ 39 เป็นกระจุกดาวเปิดในกลุ่มดาวเพอร์ซีอัส ประกอบด้วยดาวฤกษ์หลายตัวที่มีค่าสเปกตรัมประเภท O และ B ในบริเวณใกล้เคียงดาวอัลฟาเพอร์เซย์ สามารถมองเห็นได้ด้วยตาเปล่า สมาชิกที่สว่างที่สุดในกระจุกดาวมีชื่อเรียกว่า อัลฟา เดลตา เอปซีลอน ไซ 29 30 34 และ 48 เพอร์เซย์
แหล่งข้อมูลอื่น

กระจุกดาวเคลื่อนที่อัลฟาเพอร์เซย์ เก็บถาวร 2006-06-16 ที่ เวย์แบ็กแมชชีน จาก SEDS.ORG
กระจงชวา

| กระจงชวา |
| --- | --- |

สถานะการอนุรักษ์
 ไม่มีข้อมูล  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Tragulidae
สกุล:: Tragulus
สปีชีส์:: T.  javanicus
ชื่อทวินาม
Tragulus javanicus (Osbeck, 1765)

กระจงชวา (อังกฤษ: Java mouse-deer; ชื่อวิทยาศาสตร์: Tragulus javanicus) เป็นสัตว์เลี้ยงลูกด้วยนมจำพวกเคี้ยวเอื้องขนาดเล็กชนิดหนึ่ง  จัดอยู่ในวงศ์ Tragulidae
รูปร่างหน้าตาคล้ายกระจงชนิดอื่นทั่วไป ขนตามลำตัวสีน้ำตาลแดงบริเวณหน้าอก และใต้ท้องมีแถบสีขาว 3 เส้นขนานไปกับลำตัว ไม่มีเขาทั้งตัวผู้และตัวเมีย แต่จะมีเขี้ยวงอกมาจากริมฝีปาก โดยเขี้ยวของตัวผู้จะยาวกว่าตัวเมีย
มีความยาวลำตัวและหัว 40–48 เซนติเมตร ความยาวหาง 65–80 เซนติเมตร น้ำหนัก 0.7–2 กิโลกรัม มีพฤติกรรมหากินตามลำพัง สามารถปรับตัวให้อยู่ในสภาวะแวดล้อมที่หลากหลายได้ มักอาศัยและหากินในบริเวณป่าที่รกชัฏ ในฤดูผสมพันธุ์หรือมีลูกอ่อนอาจจะอาศัยเป็นคู่ ออกหากินทั้งในเวลากลางวันและกลางคืน โดยมีทางเดินหาอาหารของตัวเอง ซึ่งเรียกว่า "ด่าน" ซึ่งด่านเป็นเพียงทางเดินเล็ก ๆ ปกคลุมด้วยไม้พื้นล่างที่รกทึบ มีนิสัยขี้อายและตื่นตกใจง่าย เมื่อพบศัตรูจะกระโดดหนีไปด้วยความรวดเร็ว มีฤดูผสมพันธุ์ระหว่างเดือนมิถุนายนถึงกรกฎาคม ก่อนผสมพันธุ์ตัวเมียจะใช้ขาหลังเคาะที่พื้นราว 8 ที ในเวลา 3 วินาที เมื่อตัวผู้ได้ยินเสียงจะเข้ามาหา ใช้เวลาในการตั้งท้องประมาณ 140 วัน ปกติออกลูกครั้งละ 1 ตัว ในช่วงปลายฤดูฝนที่มีอาหารอุดมสมบูรณ์
พบกระจายพันธุ์บนเกาะชวา และเป็นไปได้ว่าอาจมีที่เกาะบาหลีด้วย
หมายเหตุ: เดิมทีกระจงชวาเคยถูกรวมเป็นชนิดเดียวกับ กระจงเล็ก (T. kanchil) ที่พบได้ในประเทศไทย, แหลมมลายู, เกาะบอร์เนียว และสุมาตรา แต่ปัจจุบันได้ถูกแยกออกจากกัน
แหล่งข้อมูลอื่น

ข้อมูลที่เกี่ยวข้องกับ Tragulus javanicus ที่วิกิสปีชีส์
กระดานข่าวอิเล็กทรอนิกส์

เว็บย่อ
BBS
กระดานข่าวอิเล็กทรอนิกส์ (อังกฤษ: Bulletin Board System) หรือ บีบีเอส (BBS) เป็นระบบคอมพิวเตอร์ที่รันซอฟต์แวร์ที่อนุญาตให้ผู้ใช้หลาย ๆ คน ใช้คอมพิวเตอร์และโปรแกรมเทอร์มินัลติดต่อเข้าไปในระบบ ผ่านทางโมเด็มและสายโทรศัพท์. โดยในระบบจะมีบริการต่าง ๆ ให้ใช้ เช่น ระบบส่งข้อความระหว่างผู้ใช้ (คล้าย จดหมายอิเล็กทรอนิกส์ในอินเทอร์เน็ตปัจจุบัน แต่รับส่งได้เฉพาะภายในระบบเครือข่ายสมาชิกเท่านั้น) ห้องสนทนา บริการดาวน์โหลดซอฟต์แวร์ และกระดานแจ้งข้อมูลข่าวสารต่าง ๆ เป็นต้น
บีบีเอสส่วนใหญ่เปิดให้บริการฟรี โดยสมาชิกจะสามารถเข้าใช้ระบบได้แต่ละวันในระยะเวลาจำกัด บีบีเอสมักจะดำเนินการในรูปของงานอดิเรกของผู้ดูแลระบบ หรือที่เรียกกันว่า ซิสอ็อป (SysOp จากคำว่า system operator)
บีบีเอสส่วนในเมืองไทยมีขนาดเล็ก มีคู่สายเพียง 1 หรือ 2 คู่สายเท่านั้น บางบีบีเอสยังอาจเปิดปิดเป็นเวลาอีกด้วย บีบีเอสขนาดใหญ่ที่ได้รับความนิยมมากในสมัยก่อนได้แก่ ManNET ซึ่งมีถึง 8 คู่สายและเปิดบริการตลอด 24 ชม. ManNET ดำเนินการโดยแมนกรุ๊ป ผู้จัดทำนิตยสารคอมพิวเตอร์รายใหญ่ในยุคนั้น. นอกจากนี้ยังมีบีบีเอส CDC Net ของ กองควบคุมโรคติดต่อ (กองควบคุมโรค ในปัจจุบัน) ซึ่งเป็นบีบีเอสระบบกราฟิกรุ่นบุกเบิกของประเทศไทย
ในปัจจุบัน บีบีเอสมีบทบาทน้อยลงไปมาก เนื่องจากความแพร่หลายและข้อได้เปรียบหลายประการของ อินเทอร์เน็ต และ เวิลด์ไวด์เว็บ. ในประเทศญี่ปุ่น คำว่า บีบีเอส อาจจะใช้เรียกกระดานข่าวอิเล็กทรอนิกส์บนอินเทอร์เน็ตด้วย. แต่สำหรับเมืองไทยแล้ว นิยมเรียกกระดานข่าวเหล่านี้ว่า เว็บบอร์ด มากกว่า
กระจงเล็ก

| กระจงเล็ก |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Artiodactyla
วงศ์:: Tragulidae
สกุล:: Tragulus
สปีชีส์:: T.   kanchil
ชื่อทวินาม
Tragulus  kanchil Raffles, 1821

กระจงเล็ก หรือ กระจงหนู (อังกฤษ: Lesser mouse-deer, Lesser Malay chevrotain; มลายู: Kanchil; ชื่อวิทยาศาสตร์: Tragulus kanchil) เป็นสัตว์จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม อันดับสัตว์กีบคู่  จัดเป็นสัตว์กีบคู่ที่มีขนาดเล็กที่สุดในโลก รูปร่างหน้าตาคล้ายเก้งหรือกวาง
เป็นกระจงอีกชนิดหนึ่งที่พบได้ในประเทศไทย มีขนาดเล็กกว่ากระจงควาย (T. napu) มีความสูงจากกีบเท้าถึงหัวไหล่ 20-23 เซนติเมตร มีลักษณะเด่น คือ ลายแถบสีขาวที่หน้าอกมีแถบเดียว ในขณะที่กระจงควายมี 2 แถบ ในประเทศไทยพบได้ตามแนวป่าตะวันตก, แนวเขาหินปูนภาคกลาง, ภาคตะวันออกเฉียงเหนือ และภาคใต้ ในต่างประเทศพบได้ในลาว, พม่า, ตอนใต้ของจีน, เวียดนาม, บรูไน, สิงคโปร์, อินโดนีเซีย
หมายเหตุ: เดิมทีกระจงเล็กเคยใช้ชื่อวิทยาศาสตร์ว่า Tragulus javanicus แต่ปัจจุบันชื่อนี้ได้ถูกจำแนกออกไปเป็น กระจงชวา พบในเกาะชวา และบาหลีแทน
แหล่งข้อมูลอื่น

ข้อมูลที่เกี่ยวข้องกับ Tragulus kanchil ที่วิกิสปีชีส์
กระจุกดาวแฝด

กระจุกดาวแฝด NGC 884 และ NGC 869
กระจุกดาวแฝด (อังกฤษ: Double Cluster) เป็นชื่อสามัญที่ใช้เรียกกระจุกดาวเปิดสองแห่ง NGC 884 และ NGC 869 ซึ่งสามารถมองเห็นได้ด้วยตาเปล่า กระจุกดาวทั้งสองอยู่ใกล้ๆ กันในกลุ่มดาวเพอร์ซีอัส โดยอยู่ห่างจากเราไปประมาณ 7,600 และ 6,800 ปีแสง ตามลำดับ จะเห็นว่ากระจุกดาวทั้งสองก็อยู่ใกล้กันมากเช่นเดียวกันในห้วงอวกาศ
กระจุกดาวแฝดคู่นี้ถือเป็นกระจุกดาวอายุค่อนข้างน้อย โดย NGC 869 มีอายุประมาณ 5.6 ล้านปี และ NGC 884 มีอายุราว 3.2 ล้านปี ทั้งนี้อ้างอิงจาก 2000 Sky Catalogue ขณะที่กระจุกดาวลูกไก่มีอายุโดยประมาณอยู่ระหว่าง 75 ล้านปีถึง 150 ล้านปี
กระจุกดาวทั้งสองมีปรากฏการณ์การเคลื่อนไปทางน้ำเงิน NGC 869 กำลังเคลื่อนเข้าหาโลกด้วยความเร็ว 22 กิโลเมตร/วินาที ส่วน NGC 884 ก็เดินทางเข้าหาโลกด้วยความเร็วใกล้เคียงกันคือ 21 กิโลเมตร/วินาที ลำดับความร้อนสูงที่สุดของมันบนแถบลำดับหลักของดาวฤกษ์อยู่ที่ระดับสเปกตรัม B0
แหล่งข้อมูลอื่น

กระจุกดาวแฝด เก็บถาวร 2011-09-03 ที่ เวย์แบ็กแมชชีน จาก seds.org
กระจุกดาวรวงผึ้ง

| กระจุกดาวรวงผึ้ง |
| --- | --- |
กระจุกดาวรวงผึ้ง เป็นกระจุกดาวเปิดในกลุ่มดาวปูที่มองเห็นได้ด้วยตาเปล่า
ข้อมูลสังเกตการณ์ (ต้นยุคอ้างอิง J2000.0)
กลุ่มดาว: กลุ่มดาวปู
ไรต์แอสเซนชัน: 08h 40.4m
เดคลิเนชัน: 19° 41′
ระยะห่าง: 577 ly (177 pc)
ความส่องสว่างปรากฏ (V): 3.1
ขนาดปรากฏ (V): 95′
ชื่ออื่น: M44, Praesepe, NGC 2632
ดูเพิ่ม: กระจุกดาวเปิด, รายชื่อกระจุกดาวเปิด
กระจุกดาวรวงผึ้ง (อังกฤษ: Beehive Cluster; หรือที่รู้จักในชื่อ Praesepe—ในภาษาละตินแปลว่า "รางหญ้า", M44, NGC 2632) เป็นกระจุกดาวเปิดที่อยู่ในกลุ่มดาวปู ถือเป็นหนึ่งในบรรดากระจุกดาวเปิดที่อยู่ใกล้ระบบสุริยะมากที่สุด ประกอบด้วยดาวฤกษ์ขนาดใหญ่หลายดวงที่สว่างกว่ากระจุกดาวอื่นในบริเวณใกล้เคียง ในคืนเดือนมืดหากสังเกตการณ์ท้องฟ้าด้วยตาเปล่าอาจมองเห็นกระจุกดาวรวงผึ้งเป็นเหมือนเนบิวลาหรือกลุ่มเมฆจาง ๆ มันจึงเป็นที่รู้จักกันมาแต่โบราณแล้ว นักดาราศาสตร์ยุคแรก ๆ อย่าง ปโตเลมี เรียกมันว่า "มวลเมฆในอกของปู" กระจุกดาวนี้ยังเป็นวัตถุท้องฟ้าชุดแรก ๆ ที่กาลิเลโอศึกษาผ่านกล้องโทรทรรศน์ของเขาด้วย
อายุและการเคลื่อนที่เฉพาะของกระจุกดาวนี้มีลักษณะสอดคล้องกันกับกระจุกดาวสามเหลี่ยมหน้าวัว มีแนวโน้มได้ว่ากระจุกดาวทั้งสองอาจมีกำเนิดมาจากต้นกำเนิดเดียวกัน กระจุกดาวทั้งสองแห่งยังมีดาวยักษ์แดงและดาวแคระขาว ซึ่งเป็นดาวฤกษ์ในระยะท้ายๆ ในวิวัฒนาการของดาวฤกษ์ ขณะเดียวกันก็มีดาวฤกษ์อื่นที่ยังอยู่ในแถบลำดับหลักซึ่งมีค่าสเปกตรัมเป็นประเภท A, F, G, K, และ M
กระจุกดาวรวงผึ้งในทัศนะทางดาราศาสตร์แบบจีนเรียกว่า "จิชิกิ" (จีน: 積屍氣; แปลว่า "เมฆหมอกของกองซากศพ")  มีความเชื่อว่าเป็นสถานที่ ๆ เหล่าวิญญาณของคนตายบนโลกวนเวียนทับถมอยู่ที่นี่
แหล่งข้อมูลอื่น

Messier 44, SEDS Messier pages เก็บถาวร 2011-09-04 ที่ เวย์แบ็กแมชชีน
NightSkyInfo.com - M44, the Beehive Cluster
กระดานหก

เด็กๆ กำลังเล่นกระดานหก
กระดานหกหลายอันเรียงกัน
กระดานหกแบบที่ใช้เล่นกายกรรม
กระดานหก หรือ ไม้กระดก (อังกฤษ: Seesaw) เป็นเครื่องเล่นอย่างหนึ่งสำหรับเด็ก นิยมติดตั้วไว้ในสนามเด็กเล่นประกอบด้วยคานเตี้ยๆ มีไม้กระดานแคบยาว 1 แผ่นวางขวางบนคาน ทำให้ปลายสองด้านโยกขึ้นลงได้ ที่ปลายไม้เป็นที่สำหรับนั่ง ให้เด็กเล่นโล้ขึ้นลงสลับข้างกัน บางที่ทำเป็นที่นั่งไว้บริเวณปลายของกระดานหก นับเป็นเครื่องมือที่ใช้หลักการของคาน
การเล่นกระดานหกนั้น ผู้เล่นแต่ละข้างควรจะมีน้ำหนักไม่ต่างกันมากนัก เพื่อถ่วงน้ำหนักอย่างสมดุล อาจมีข้างละมากกว่า 1 คนก็ได้ ผู้เล่นแต่ละข้างจะใช้เท่ายันพื้นให้ไม้กระดานเด้งขึ้น ขณะที่ปลายอีกข้างก็จะกดลง ผู้เล่นอีกด้านหนึ่งก็จะใช้เท่าดันพื้นเมื่อดีดตัวขึ้นในลักษณะเดียวกัน สลับกันไป ปัญหาในการเล่นกระดานหกก็คือ หากผู้เล่นข้างหนึ่งออกจากไม้กระดานกะทันหัน จะทำให้ผู้เล่นอีกข้างกระแทกพื้นฉับพลัน หรือกระเด็นจากกระดานหกไม้ ดังนั้น กระดานหกจึงมักจะวางบนพื้นทราย หรือพื้นหญ้า แทนที่จะเป็นพื้นแข็งอย่างซีเมนต์ หรือไม้
กรมวิทยาศาสตร์และเทคโนโลยีกลาโหม

| --- | --- |
Defence Science and Technology Department
ภาพรวมกรม
ก่อตั้ง: 12 กุมภาพันธ์ พ.ศ. 2534; 33 ปีก่อน (2534-02-12)
กรมก่อนหน้า: สำนักงานวิจัยและพัฒนาการกลาโหม (พ.ศ. 2534 – พ.ศ. 2550) สำนักวิทยาศาสตร์และเทคโนโลยีกลาโหม (พ.ศ. 2550 – พ.ศ. 2552)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่:  อาคารสำนักงานปลัดกระทรวงกลาโหม (แจ้งวัฒนะ) ชั้น 5 47/433 ตำบลบ้านใหม่ อำเภอปากเกร็ด จังหวัดนนทบุรี 11120
ฝ่ายบริหารกรม: พลโท อัฐพงศ์ พิชญาภรณ์, เจ้ากรม พลอากาศตรี จิรชัย ผุดผ่อง, รองเจ้ากรม พลตรี พงษ์ธีระ ยุทธประเวศน์, รองเจ้ากรม
ต้นสังกัดกรม: กระทรวงกลาโหม
ลูกสังกัดกรม: ดูในบทความ
เว็บไซต์: เว็บไซต์ของกรม
กรมวิทยาศาสตร์และเทคโนโลยีกลาโหม (อังกฤษ: Defence Science and Technology Department : DSTD)เป็นหน่วยงานหนึ่งของสำนักงานปลัดกระทรวงกลาโหม ขึ้นตรงกับสำนักงานปลัดกระทรวงกลาโหม ตั้งอยู่ที่ อาคารสำนักงานปลัดกระทรวงกลาโหม (ศรีสมาน) ชั้น 3 ตำบลบ้านใหม่ อำเภอปากเกร็ด จังหวัดนนทบุรี 11120
ประวัติ

กรมวิทยาศาสตร์และเทคโนโลยีกลาโหม (วท.กห.) จัดตั้งเมื่อวันที่ 12 กุมภาพันธ์ พ.ศ. 2534 โดยเริ่มแรกใช้ชื่อว่า สำนักงานวิจัยและพัฒนาการทหารกลาโหม (สวพ.กห.) กระทั่งวันที่ 1 ตุลาคม พ.ศ. 2550 ได้มีการปรับโครงสร้างส่วนราชการ ปรับภารกิจเพิ่ม และเปลี่ยนชื่อหน่วยงาน เป็น สำนักวิทยาศาสตร์และเทคโนโลยีกลาโหม ใช้ชื่อย่อว่า สวท.กห. และมีการเปลี่ยนแปลงชื่อหน่วยงานอีกครั้งเมื่อวันที่ 1 เมษายน พ.ศ. 2552 เป็น กรมวิทยาศาสตร์และเทคโนโลยีกลาโหม ใช้ชื่อย่อว่า วท.กห.
ภารกิจ

มีหน้าที่ พิจารณา เสนอความเห็น วางแผน อำนวยการ ประสานงาน กำกับการ และดำเนินการเกี่ยวกับกิจการด้านวิทยาศาสตร์และเทคโนโลยีป้องกันประเทศ ตลอดจนบริหารจัดการเกี่ยวกับนโยบายแผนงาน โครงการ และงบประมาณ ให้เป็นไปตามนโยบายด้านวิทยาศาสตร์และเทคโนโลยีป้องกันประเทศของกระทรวงกลาโหม และปฏิบัติงานอื่นตามที่ได้รับมอบหมาย มีเจ้ากรมวิทยาศาสตร์และเทคโนโลยีกลาโหม เป็นผู้บังคับบัญชารับผิดชอบ
ขอบเขตความรับผิดชอบและหน้าที่ที่สำคัญ

ขอบเขตความรับผิดชอบและหน้าที่ที่สำคัญ ของกรมวิทยาศาสตร์และเทคโนโลยีกลาโหม ได้แก่
พิจารณา เสนอความเห็น วางแผน อำนวยการ ประสานงานและดำเนินการเกี่ยวกับนโยบาย แผนและการพัฒนาระบบงาน ด้านวิทยาศาสตร์และเทคโนโลยีป้องกันประเทศของกระทรวงกลาโหม
ดำเนินการตรวจสอบและประเมินผลการปฏิบัติตามนโยบายและแผนด้านวิทยาศาสตร์และเทคโนโลยีป้องกันประเทศ
วิเคราะห์และประเมินเทคโนโลยีที่มีความเหมาะสมในการถ่ายทอดองค์ความรู้ให้แก่หน่วยงานภายในกระทรวงกลาโหม
ให้คำปรึกษาแนะนำด้านวิทยาศาสตร์และเทคโนโลยีป้องกันประเทศ เพื่อสนับสนุนการพัฒนา ขีดความสามารถในการป้องกันประเทศของกระทรวงกลาโหม แก่หน่วยงานทั้งภายในและภายนอกกระทรวงกลาโหม
ดำเนินการประสานความร่วมมือกับสถาบันการวิจัย นักวิจัย นักวิชาการ หน่วยงาน ด้านวิทยาศาสตร์เทคโนโลยี และหน่วยงานอื่น ๆ ที่เกี่ยวข้องทั้งภายในและภายนอกประเทศ
พิจารณา เสนอความเห็น วางแผน อำนวยการ ประสานงาน และดำเนินการเกี่ยวกับนโยบาย แผน การกำหนดมาตรฐานทางทหาร การรับรองมาตรฐานทางทหาร และการรับรองคุณภาพยุทโธปกรณ์ รวมทั้งการรับรองมาตรฐานทางทหารอื่น ๆ ของกระทรวงกลาโหม
ดำเนินงานสนับสนุนการพิจารณาตรวจสอบโรงงานทำอาวุธสำหรับราชการทหารและตำรวจตามที่กฎหมายกำหนด
ดำเนินการพัฒนาระบบคอมพิวเตอร์ ระบบเครือข่าย และระบบฐานข้อมูลสนับสนุนการบริหารจัดการระบบงานวิทยาศาสตร์และเทคโนโลยีป้องกันประเทศ ตลอดจนการเผยแพร่และบริการข้อมูลการวิจัยและพัฒนาวิทยาศาสตร์และเทคโนโลยีป้องกันประเทศและข้อมูลอื่นที่เกี่ยวข้อง
การจัดทำ การพัฒนา ปรับปรุง แผนปฏิบัติราชการของกรมวิทยาศาสตร์และเทคโนโลยีกลาโหม ระเบียบ คำสั่ง เกี่ยวกับงานวิทยาศาสตร์และเทคโนโลยีป้องกันประเทศ
รวบรวม พิจารณา เสนอขอตั้งและดำเนินการเกี่ยวกับโครงการและงบประมาณในด้านการวิจัยและการพัฒนาวิทยาศาสตร์และเทคโนโลยีป้องกันประเทศอื่น ๆ ของกระทรวงกลาโหมแบบรวมการ
ศึกษา ติดตาม วิเคราะห์ ประเมินผลและพิจารณาให้ข้อเสนอแนะการดำเนินโครงการวิจัยและพัฒนาการทหาร รวมทั้งโครงการอื่น ๆ ที่เกี่ยวข้องกับการพัฒนาวิทยาศาสตร์และเทคโนโลยีป้องกันประเทศด้านอื่น ๆ ของกระทรวงกลาโหม ให้เป็นไปตามหลักเกณฑ์ วัตถุประสงค์ และเป้าหมายของโครงการ
ส่งเสริม สนับสนุนการบริหารจัดการ การวิจัยและพัฒนาและการพัฒนาวิทยาศาสตร์และเทคโนโลยีป้องกันประเทศด้านอื่น ๆ ของกระทรวงกลาโหม
รายงานผลและเผยแพร่ผลงานวิจัยและพัฒนาการทหาร การเผยแพร่ประชาสัมพันธ์ผลงานการพัฒนาวิทยาศาสตร์และเทคโนโลยีป้องกันประเทศของกระทรวงกลาโหม
ส่งเสริมให้มีการนำผลงานวิจัยและพัฒนาไปสู่การใช้งาน หรือนำไปสู่การจัดหา หรือเชิงพาณิชย์ รวมทั้งการบริหารจัดการทรัพย์สินทางปัญญา
เป็นผู้แทนกระทรวงกลาโหม เข้าร่วมประชุม สัมมนาที่เกี่ยวข้องกับภารกิจด้านวิทยาศาสตร์และเทคโนโลยีป้องกันประเทศของกระทรวงกลาโหม กับหน่วยงานหรือองค์กร ที่เกี่ยวข้องทั้งภายในและภายนอกประเทศ
ปฏิบัติงานอื่น ๆ ตามที่ได้รับมอบหมาย